Cuneiform Tablet Kt 91/k 530 (AKT 8 18)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-re-ṣí da-dí-a ù en-nam-a-šur qí-bi₄-ma um-ma e-la-ma-ma 24 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu ku-nu-ki-a dan-a-šur na-áš-a-ku-nu-tí šu-ma AN.NA 15 GÍN.TA ù e-li-iš 2 GÚ AN.NA ša-ma-nim šu-ma la ki-a-am ku-ta-nim ša-ma-ni-im 11.66666 ma-na KÙ.BABBAR {TÚG}lu-bu-šé ra-qá-tim ù šu-lu-up-ki-e ša ma-nim-ma iš-tí pá-ni-e-ma šé-bi₄-la-nim 0.5 ma-na KÙ.BABBAR be-ú-la-at be-lúm-ba-ni šu-ut-ma na-ší šu-ma i-nu-mì lu-qú-tum a-ni-tum ú-ṣí-a-ni u₄-mu-ú kà-ṣú a-bu-ša-lim iš-tí ma-ma-an i-na a-ḫe-ni ša ú-ša-lá-ma-šu-nu pì-iq-da-šu-ma lu-ṣa-am šu-ma u₄-mu-ú e-mu-ú la ú-ṣí-a-am 5 GÍN KÙ.BABBAR ša ik-ri-bi₄-a a-na dan-a-šur a-dí-in